მარკ სამპსონი

მარკ გერაინტ სამპსონი (დ. ) – უელსელი ფეხბურთის მწვრთნელი, რომელიც ბოლოს Stevenage-ში პირველი გუნდის მწვრთნელად მუშაობდა.

სამპსონი სამოყვარულო ფეხბურთს თამაშობდა „Cardiff Corinthians“-ში. სამწვრთნელო კარიერა დაიწყო „Cardiff City“-ში ახალგაზრდულ დონეზე, შემდეგ მუშაობდა „Swansea City“-ში მათი განვითარების ცენტრში. სამწვრთნელო კარიერა მენეჯერის სტატუსით დაიწყო 2008 წელს „Taff's Well“-ში. 2009 წელს გადავიდა ქალთა ფეხბურთში და გახდა „Bristol Academy“-ს მწვრთნელი. მან კლუბი მიიყვანა მათ ისტორიაში საუკეთესო ლიგურ შედეგამდე და ორ თასის ფინალამდე.

2013 წელს სამპსონი დაინიშნა ინგლისის ქალთა ნაკრების მთავარ მწვრთნელად. 2015 წელს მოიგო „Cyprus Cu“, ხოლო იმავე წლის მსოფლიო ჩემპიონატზე ინგლისი მესამე ადგილზე გაიყვანა. 2017 წელს იგი ინგლისის ფეხბურთის ასოციაციამ (FA) გაათავისუფლა. 2019 წელს გადავიდა „Stevenage“-ში პირველი გუნდის მწვრთნელად და მცირე ხნით კლუბის დროებითი მთავარი მწვრთნელიც იყო. კლუბი დატოვა 2021 წელს.

მოთამაშის კარიერა

სამპსონი გაიზარდა კრეგიაუში,Mark Sampson: Welshman at the heart of English football success BBC Sport, 25 June 2015 კარდიფის გარეუბანში, და უელსის რამდენიმე სამოყვარულო კლუბში თამაშობდა, მათ შორის „Cardiff Corinthians“-ში.Women's World Cup guide: how to be an instant expert The Guardian, 1 July 2015

სამწვრთნელო კარიერა

ადრეული წლები

უელსის უნივერსიტეტში სპორტის განვითარების ბაკალავრის დასრულების შემდეგ, 2003 წელს დასაქმდა „Football Association of Wales Trust“-ში მწვრთნელთა კოორდინატორად. მოგვიანებით გახდა მწვრთნელი „Cardiff City“-ში, ახალგაზრდებთან მუშაობით.

2007 წელს გახდა „Swansea City“-ს განვითარების ცენტრის ხელმძღვანელი (კლუბის მთავარი მწვრთნელი მაშინ რობერტო მარტინესი იყო) და იქ 2009 წლამდე მუშაობდა. 2008 წლის ნოემბერში დაინიშნა უელსის ლიგის კლუბ „Taff's Well“-ის მენეჯერად.Mark Sampson named as new Taffs Well manager Wales Online, 11 November 2008

ბრისტოლ აკადემია

2009 წელს ასევე დაინიშნა ქალთა კლუბ „Bristol Academy“-ს მწვრთნელად. 2013 წელს გუნდმა FA WSL-ში მეორე ადგილი დაიკავა — კლუბის ისტორიაში საუკეთესო შედეგი. მან გუნდი FA Women's Cup-ის ფინალში გაიყვანა 2010–11 და 2012–13 სეზონებში. 2011 წელს დასახელდა FAWSL წლის მწვრთნელად, რადგან კლუბი პირველად გაიყვანა „UEFA Women’s Champions League“-ში — რაც 2013 წელსაც გაიმეორა.

ინგლისის ქალთა ნაკრები

2013 წლის დეკემბერში დაინიშნა ინგლისის ქალთა ნაკრების მწვრთნელად. 2015 წელს ინგლისმა მოიგო Cyprus Cup. იმავე წელს მსოფლიო ჩემპიონატზე გუნდი ნახევარფინალში გავიდა — პირველად ისტორიაში ჯგუფური ეტაპის შემდეგ მატჩის მოგებით. ნახევარფინალში იაპონიასთან დამარცხების შემდეგ ინგლისმა მესამე ადგილის მატჩში გერმანია დაამარცხა. სამპსონი ნომინირებული იყო წლის ქალთა მწვრთნელის ჯილდოზე „Ballon d’Or“-ის ცერემონიაზე.
შემდგომში მან მიიღო პრესტიჟული „UEFA Pro Licence.
EURO 2017“-ზე ინგლისი კვლავ ნახევარფინალში გაიყვანა. ტურნირი დაიწყეს შოტლანდიასთან 6–0 გამარჯვებით, დაამარცხეს ესპანეთი და პორტუგალია, მეოთხედფინალში საფრანგეთს მოუგეს და ნახევარფინალში ნიდერლანდებთან 3–0 დამარცხდნენ.  ამის შემდეგ ინგლისის ქალთა ნაკრები FIFA-ს რეიტინგში მეორე ადგილზე ავიდა.
2017 წლის 20 სექტემბერს სამპსონი გაათავისუფლეს. FA-მ განაცხადა, რომ არსებობდა „არასათანადო და მიუღებელი ქცევის“ მტკიცებულებები მისი ბრისტოლში მუშაობის პერიოდიდან. 

მისი გათავისუფლება დაემთხვა რასისტულ კომენტარებთან დაკავშირებულ ბრალდებებს, რომელიც მოთამაშე „Eniola Aluko“-მ წამოაყენა. ორი გამოძიების შემდეგ იგი გაამართლეს, თუმცა მესამე გამოძიებამ დაასკვნა, რომ მან რასობრივი ნიშნით დისკრიმინაციული კომენტარები გააკეთა. FA-მ ბოდიში მოუხადა მოთამაშეებს და მოგვიანებით სამპსონს ფინანსური კომპენსაცია გადაუხადა.

სტივენეიჯი

2019 წელს გახდა Stevenage-ის პირველი გუნდის მწვრთნელი.  გარკვეული პერიოდი იყო დროებითი მთავარი მწვრთნელი. მისი ხელმძღვანელობის პერიოდში გუნდმა 18 მატჩიდან 5 მოიგო. 2019–20 სეზონი კლუბმა 23-ე ადგილზე დაასრულა, თუმცა ლიგაში დარჩა სხვა კლუბებთან დაკავშირებული ადმინისტრაციული გადაწყვეტილებების გამო.  2021 წლის 8 ნოემბერს სამპსონმა კლუბი დატოვა.

რესურსები ინტერნეტში

Mark Sampson The FA

კატეგორია:ცოცხალი ადამიანები
კატეგორია:დაბადებული 18 ოქტომბერი
კატეგორია:დაბადებული 1982
კატეგორია:სპორტსმენები
კატეგორია:ფეხბურთელები

სქოლიო